**Prihláška na stravovanie – zápisný lístok**

**Záväzne prihlasujem svoje dieťa/žiaka na stravovanie v školskej jedálni: Súkromná základná škola waldorfská, Vihorlatská 10, 831 04 Bratislava.**

|  |  |  |
| --- | --- | --- |
| S nástupom odo dňa: |  |  |
| Meno a priezvisko dieťaťa / žiaka: |  | Trieda: |  |
| Meno zákonného zástupcu: |  |
| Telefón: |  |  |

**Prihláška na stravovanie je platná po dobu štúdia na škole, alebo do času podania odhlášky zo stravovania.**

**V prípade, že stravník nebude chcieť pokračovať v stravovaní, je jeho povinnosťou túto skutočnosť nahlásiť emailom na:** **uhrady.pino@gmail.com****, alebo podpísaním odhlášky zo stravovania, inak bude vedený, akoby na stravu chodil, hoci platbu nemá uhradenú a bude povinný tento finančný rozdiel uhradiť. Odhlášku je možné stiahnuť si z webovej stránky školy.**

**Platba musí byť zrealizovaná včas, t. j. do 15. dňa v mesiaci za ktorý je platba realizovaná.**

Cena stravnej jednotky platná od 01.09.2019: 1. stupeň: **0,49 € (uhrádza rodič), 1,20 € (štátna dotácia)**

2. stupeň: **0,56 € (uhrádza rodič), 1,20 € (štátna dotácia)**

Platby realizovať na č. účtu **SK15 1100 0000 0029 4002 7069**

**Pri platbe je nutné uviesť variabilný symbol a do poznámky meno dieťaťa z dôvodu identifikácie platby. Platba bez VS a poznámky s menom dieťaťa nebude priradená.**

**Mesačná platba**, ktorú uhrádza rodič za daný mesiac je platba vo výške (sys. Edupage to prepočítava automaticky):

počet stravných dní v mesiaci x 0,49 € (1.stupeň)

počet stravných dní v mesiaci x 0,56 € (2.stupeň)

**Podmienky pre získanie štátnej dotácie**: Podľa zákona č. 544/2010 Z.z. o dotáciách v pôsobnosti MPSVR SR, dieťa má nárok na stravu za poplatok znížený o sumu 1,20 € (štátna dotácia) iba v prípade, ak sa **zúčastní vyučovania** v základnej škole a **odobralo stravu (je nutné nosiť na každý obed čip)**. Na základe uvedeného zákonný zástupca dieťaťa berie na vedomie, že jepovinný v prípade neúčasti svojho dieťaťa na vyučovaní, dieťa zo stravy včas odhlásiť, alebo uhradiť plnú výšku dotácie na stravovanie za jedlo vo výške 1,20 €, ktorá mu bude automaticky odpočítaná v systéme Edupage a v aplikácii sa zobrazí ako záporný kredit**,** ktorý bude potrebné uhrádzať taktiež do 15. dňa v mesiaci.

**1.stupeň (1. – 4. ročník)**

Žiaci 1.stupňa majú stravu v školskej jedálni prihlásenú automaticky a zároveň majú tiež účet v on-line systéme Edupage.

**2. stupeň (5. – 9. ročník)**

Žiaci 2. stupňa **nemajú automaticky stravu objednanú**, menu si môžu objednať cez systém Edupage.

**ODHLASOVANIE OBEDOV:**

V prípade neprítomnosti na obede je potrebné obed odhlásiť najneskôr do 08:00 dňa na ktorý je odhláška platná cez aplikáciu Edupage, alebo vo výnimočných prípadoch emailom na adrese **absencie.pino@gmail.com**. Odhláška vo všetkých prípadoch ohlásená po 08:00 na daný deň je neplatná. Neodhlásený obed je možné si vyzdvihnúť do vlastných obedárov v školskej jedálni, v čase výdaja obedov, avšak na tento obed sa nevzťahuje štátna dotácia vo výške 1,20 € a rodič je povinný túto sumu uhradiť. Za neodhlásený obed sa finančná ani vecná náhrada neposkytuje.

**OBJEDNÁVANIE OBEDOV a ZMENA MENU:**

Objednávanie obedov a zmena menu je možná najneskôr **deň vopred do 23:59 hod.**

REŠPEKTUJTE PROSÍM UVEDENÝ ČAS ODHLASOVANIA, PRIHLASOVANIA A ZMENY MENU.

Desiata **nie je automaticky objednaná** pre žiadneho stravníka. Objednanie desiaty je možné najneskôr **1 deň vopred do 8:00** (desiata na nasledujúci deň). Objednanie desiaty na pondelok je možné najneskôr v piatok do 8:00 hod. Odhlásenie desiaty je možné do 7:00 daného dňa na ktorý je objednaná.

**V prípade neuhrádzania poplatkov do školskej jedálne si vyhradzujeme právo obmedziť objednávanie a vydávanie obedov až do času uhradenia celkového nedoplatku k danému dňu.**

V prípade akýchkoľvek otázok ohľadne úhrad, mesačných predpisov a vyúčtovania je potrebné nás kontaktovať na tel. č. **0911 839 075**, alebo emailom **uhrady.pino@gmail.com**.

*Svojím podpisom udeľujem súhlas prevádzkovateľovi informačného systému – SZŠW, Vihorlatská 10, 831 04 Bratislava, so spracovaním osobných údajov dieťaťa, ktorého som zákonným zástupcom, pre účel poskytnutia stravovania v rozsahu: meno a priezvisko stravníka a meno, priezvisko, telefonický kontakt, emailový kontakt a číslo účtu zákonného zástupcu žiaka. Tento súhlas je možné kedykoľvek písomne odvolať. Prevádzkovateľ nebude sprístupňovať osobné údaje tretej strane a po splnení účelu spracúvania bez zbytočného odkladu zabezpečí likvidáciu osobných údajov.*

***Doba platnosti súhlasu: počas štúdia na škole***

 V ................................. dňa ................................. .................................................................

 podpis zák. zástupcu